Muqaddes Rim imperiyası

Muqaddes Rim imperiyası, 1512-jıldan — German Milletiniń Muqaddes Rim imperiyası (, ) — 844 jıl dawamında jasaǵan nemis, italyan, balkan, frank hám batıs slavyan mámlekletleri hám xalıqlarınıń mámleketler ústinen birlespesı bolǵan: 962-jıldan, Germaniya patshası Otton I Ullı Rim Papası Ioann XII tárepinen qayta tiklengen Rim imperiyasınıń birinshi imperatorı etip taxǵa otırǵızılıp, imperiya jariyalanǵan waqıttan baslap, 1806-jılǵa deyin, imperator Napoleon I Bonapart tárepinen imperiya rásmiy túrde joq etilip, Birinshi Francuz imperiyasınıń Úshinshi Antifrancuz koaliciyası Urısındaǵı úlken jeńisleri nátiyjelerınen soń Reyn awqamı dúzilgen waqıtqa shekem.

XV ásir aqırı — XVI ásir baslarında imperiya reforması procesi imperiyanı ózgertip, XIX ásirde pútkilley joq bolıwına shekem saqlanıp qalǵan institutlar toplamın jarattı. 1806-jıl 6-avgustta Franciya imperatorı Napoleon tárepinen Franciyaǵa sadıq bolǵan nemec klient mámleketlerinen Reyn konfederaciyası dúzilgennen keyin, imperator Francisk II taxttan bas tarttı hám imperiyanı rásmiy túrde tarqatıp jiberdi.

Imperiya óz tariyxınıń kópshilik bóliminde házirgi Chexiya, Niderlandiya, Shveycariya, Lyuksemburg, Lixtenshteyn hám Monako mámleketlerin, Germaniyanıń derlik barlıq bólimin, Avstriya hám Sloveniyanı, Belgiyanıń kópshilik bólimin, Italiyanıń arqa hám oraylıq bólimlerin, házirgi Franciyanıń shıǵısı hám Polshanıń batıs bólimlerin óz ishine algan.

 Derekler